సెంథిల్

సెంథిల్ (జననం 23 మార్చి 1951) తమిళ సినిమాల్లో పని చేసే భారతీయ హాస్య నటుడు. ఆయన తోటి నటుడు గౌండమణితో పాటు హాస్యనటుడు పాత్రలకు ప్రసిద్ధి చెందాడు. ఈ జంట 1980 & 90లలో తమిళ పరిశ్రమలో హాస్యనటులుగా ఆధిపత్యం చెలాయించారు. వారిని "తమిళ సినిమా లారెల్ & హార్డీ " అని అభివర్ణించారు.
వ్యక్తిగత జీవితం
సెంథిల్ 1951 మార్చి 23న తమిళనాడులోని పరమకుడిలోని ఇలంజంబోర్ గ్రామంలో జన్మించాడు. ఆయన 1984 మే 14న కలైసెల్విని వివాహం చేసుకున్నాడు. వారికి ఇద్దరు కుమారులు, ఇద్దరు మనవరాలు ఉన్నారు.  

సినీ జీవితం
నటుడిగా
సెంథిల్ తన తండ్రి తిట్టడం వల్ల 13 సంవత్సరాల వయసులో తన గ్రామం నుండి పారిపోయాడు. ఆయన మొదట ఆయిల్ మార్ట్‌లో, తరువాత ఒక ప్రైవేట్ వైన్ షాపులో వెయిటర్‌గా పనిచేశాడు, ఆ తరువాత నాటకంలోకి ప్రవేశించాడు, అక్కడ తన నైపుణ్యాలను అభివృద్ధి చేసుకోవడం ప్రారంభించాడు.  

సెంథిల్ 1979లో ఒరు కోయిల్ ఇరు ధీపంగల్ సినిమాతో అరంగేట్రం చేశాడు, అయితే అధికారికంగా ఆయన మొదటి చిత్రం ఇతిక్కర పక్కి, ఇది 1980లో విడుదలైంది. సెంథిల్ ఒక ఇంటర్వ్యూలో మాట్లాడుతూ తాను చిన్నతనంలో అనేక సినిమాలలో గుర్తింపు లేని పాత్రలలో నటించానని చెప్పారు.  ఆయన నెమ్మదిగా తమిళ చిత్ర పరిశ్రమలోకి చిన్న పాత్రలలో ప్రవేశించి, చివరకు మలైయూర్ మంబట్టియన్ సినిమాలో మంచి పాత్రను పోషించాడు. ఆయన సాధారణంగా గౌండమణితో కలిసి సినిమాలలో స్లాప్ స్టిక్ డబుల్ యాక్ట్‌లో కనిపిస్తారు. వారు అనేక తమిళ సినిమాలలో హాస్య జంటగా ఏర్పడ్డారు.  

సెంథిల్ 2019లో సన్ టీవీలో వచ్చిన రసతితో తొలిసారిగా తమిళ టెలి-సీరియల్స్‌లో నటించడం ప్రారంభించాడు.

రాజకీయ జీవితం
సెంథిల్ ప్రారంభంలో ఏఐడిఎంకె తరపున ప్రచారం చేసిన ఆయన ప్రస్తుతం అమ్మ మక్కల్ మున్నేట్ర కజగం పార్టీ తరపున ప్రచారం చేస్తున్నాడు. మాజీ మంత్రి  గోకుల ఇందిర స్థానంలో 2017లో ఏఐడిఎంకె ప్రచార కార్యదర్శిగా సెంథిల్ ను నియమించిన టీ.టీ.వీ. దినకరన్. ఆయన ఆ తరువాత టీ.టీ.వీ. దినకరన్ స్థాపించిన అమ్మ మక్కల్ మున్నేట్ర కజగం రాజకీయ పార్టీలో చేరాడు. సెప్టెంబర్ 2019లో సెంథిల్, కతిర్కము, రాజా మాణిక్యం, దేవదాస్ & హెన్రీ థామస్‌లను ఏఎంఎంకె పార్టీకి ఐదుగురు సంస్థాగత కార్యదర్శులుగా ప్రకటించారు. ఆయన 2021 తమిళనాడు అసెంబ్లీ ఎన్నికలకు ముందు భారతీయ జనతా పార్టీలో చేరాడు.

ఫిల్మోగ్రఫీ
ప్రధాన వ్యాసం: సెంథిల్ ఫిల్మోగ్రఫీ
మూలాలు

వర్గం:1951 జననాలు
వర్గం:తమిళ సినిమా నటులు